Diari Oficial de la Generalitat Valenciana


Sumari del DOGV 8878, del 10-08-2020 (2020/6435)

RESOLUCIÓ de 31 de juliol de 2020, de la Direcció General de Funció Pública, per la qual s'adjudiquen destinacions a les persones participants en el concurs general número 33/2019, per a la provisió de llocs de treball de naturalesa funcionarial d'administració especial del cos A2-16, superior de gestió en acció social, escala A2-16-03, treball social, de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8878

Data del DOGV
:   10-08-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6435


Data del document
:   31-07-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 31 de juliol de 2020, de la Direcció General de Funció Pública, per la qual s'adjudiquen destinacions a les persones participants en el concurs general número 33/2019, per a la provisió de llocs de treball de naturalesa funcionarial d'administració especial del cos A2-16, superior de gestió en acció social, escala A2-16-03, treball social, de l'Administració de la Generalitat.  
 [2020/6435]  
  
  
  
Per la Resolució de 23 de setembre de 2019, de la Direcció General de Funció Pública, es va convocar concurs general número 33/2019, per a la provisió de llocs de treball de naturalesa funcionarial d'administració especial del cos A2-16, superior de gestió en acció social, escala A2-16-03, treball social, de l'Administració de la Generalitat. (DOGV 8642, 25.09.2019).  
Finalitzada l'avaluació dels mèrits del personal participant, i uns altres tràmits d'execució de la convocatòria, i una vegada revisades les al·legacions presentades dins del termini per les persones interessades, la comissió de valoració, formula proposta definitiva d'adjudicació d'acord amb el que es preveu en la base setena de la citada convocatòria.  
La disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19, suspén els termes i interromp els terminis per a la tramitació dels procediments de les entitats del sector públic. Posteriorment, l'article 9 del Reial decret 537/2020, de 22 de maig, pel qual es prorroga l'estat d'alarma disposa que, amb efectes del dia 1 de juny de 2020, el còmput dels terminis administratius que hagueren sigut suspesos es reprendrà o es reiniciarà, si així s'haguera previst en una norma amb rang de llei aprovada durant la vigència de l'estat d'alarma i les seues pròrrogues.  
  
En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i per l'article 76 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer. Adjudicació dels llocs de treball  
Fer públiques les puntuacions obtingudes per les persones participants en el concurs general de provisió número 33/2019, per a la provisió de llocs de treball de naturalesa funcionarial d'administració especial del cos A2-16, superior de gestió en acció social, escala A2-16-03 treball social, de l'Administració de la Generalitat, i adjudicar amb destinació definitiva els llocs de treball relacionats en l'annex I de la present resolució. Es fa constar en relació amb l'annex I, que per raons tècniques la puntuació continguda en l'apartat 3.2.1 constitueix la suma total de les puntuacions corresponents als apartats 3.2.1, 3.2.2 i 3.2.3 del barem de mèrits, segons es detalla en l'annex II.  
  
En el present concurs de provisió han participat 43 dones i 4 homes, i han sigut adjudicats 31 llocs de treball a dones i 3 a homes.  
  
  
Segon. Cessaments  
El personal que ocupa lloc de treball i ha obtingut destinació en el present concurs, cessarà d'ofici el dia 30 de setembre de 2020.  
Igualment, cessarà d'ofici el 30 de setembre de 2020 el personal que estiga ocupant un lloc de treball adjudicat en el present concurs.  
  
No obstant el que es disposa en l'apartat anterior, en el supòsit de no incorporar-se la persona adjudicatària, no es produirà el cessament del personal que ocupe lloc, bé amb destinació provisional o nomenament interí.  
  
Les persones adjudicatàries d'aquest concurs, que obtinguen un altre lloc en un concurs concurrent amb la present convocatòria, hauran d'optar per un dels dos llocs adjudicats.  
Així mateix, el personal que haguera accedit a un nomenament provisional per millora d'ocupació en aplicació del que preveu la disposició transitòria tercera del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la Funció Pública Valenciana, podrà optar per romandre en aquest nomenament o incorporar-se a la destinació adjudicada en el concurs.  
Les opcions hauran de comunicar-se al Servei de Provisió de Llocs al correu provisio\_osilh@akf.wl en el termini de 10 dies naturals des de la publicació de la present resolució d'adjudicació, i s'entén que, per al supòsit de la millora d'ocupació, si no es presenta opció, s'elegeix la incorporació al lloc de treball obtingut en el concurs.  
  
  
Tercer. Preses de possessió  
L'acte de presa de possessió, al qual queda convocat tot el personal relacionat en l'annex de la present resolució, tindrà lloc l'1 d'octubre de 2020.  
El lloc i l'hora de celebració de l'acte de presa de possessió es comunicarà, amb antelació suficient, a través de la pàgina web de la Generalitat (www.gva.es, Guia PROP, ocupació pública, apartat Descripció - indicar núm. de convocatòria i any (33/2019).  
Els efectes econòmics i administratius de la presa de possessió seran del dia 1 d'octubre de 2020.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
València, 31 de juliol de 2020.- El director general de Funció Pública: David Alfonso Jarque.